זמר (יישוב)

זמר (בערבית: زيمر) היא מועצה מקומית ערבית במחוז המרכז בישראל. שטח השיפוט שלה הוא כשתיים-עשרה וחצי אלף דונם. כפר זה הוכרז כמועצה מקומית בשנת 1988. כלל תושבי זמר הם ערבים-מוסלמים. ראש המועצה המקומית הוא גאזי גאנם. זמר נמנית עם איזור המשולש על קו התפר עם הגדה המערבית. מועצה מקומית זמר הוקמה מאיחודם של ארבעה כפרים: ימה (בערבית: يمة או يما) ביר א-סיכה (בערבית: بير السـِّكـَّة או بئر السـِّكـَّة) מרג'ה (בערבית: مرجة או المرجة) איבת’אן (בערבית: إبثان) בשנות הארבעים של המאה העשרים, בתקופת המנדט הבריטי, עבדו רבים מתושבי הכפרים הללו בתפקידי בנייה ותחזוקה במחנה חיל האוויר הבריטי RAF Ein Shemer (כיום מנחת עין שמר). בתחילת שנות ה-60 יזם משרד העבודה הקמת 22 יחידות דיור למגורי ענף ממשפחת דקה בכפר ימה. ארבעת הכפרים אוחדו בשנת 1988 למועצה מקומית אחת בשם "זמר". שם המועצה המקומית נקבע לפי שמו של הוואדי שעובר סמוך לארבעת הכפרים - ואדי זמר (בערבית: وادي الزمر). בחירת השם נעשתה כפשרה בין עמדת משרד הפנים שדרש שם עברי למועצה המקומית, לעמדת ראשי הכפרים שדרשו לקבוע שם ערבי. כיוון ששמו של הוואדי כמעט זהה בעברית ובערבית, התקבלה ההחלטה לקרוא למועצה המקומית החדשה בשמו, אם כי במהלך השנים קטנה השכיחות בשימוש במונח "ואדי" בתחילת השם. המועצה שוכנת בסמוך לכביש 6 ובין הקיבוצים מגל ובחן. בעקבות גירעונות גדולים מונתה לזמר ועדה קרואה בתחילת שנת 2008. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים בזמר 7,707 תושבים (מקום 203 בדירוג רשויות מקומיות בישראל). האוכלוסייה גדלה בקצב גידול שנתי של ‎2.5%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 87.8%. השכר החודשי הממוצע של שכיר במשך שנת 2021 היה 8,266 ש"ח (ממוצע ארצי: 11,330 ש"ח). להלן גרף התפתחות האוכלוסייה ביישוב: בין הכפרים משתרעים מטעי זיתים, בהם פזורים פה ושם מבנים עתיקים ולצדם עצי בוסתן. לצד הכביש הראשי העובר בכפר ימה, שוכן בית הספר התיכון החקלאי, ובו שדרה בולטת של דקלי וושינגטוניה, הנראית למרחוק. הגבוה בארבעת כפרי המועצה הוא הכפר מרג'ה, ומפינות שונות בכפר יש תצפיות לעבר השרון ולעבר סהל איבת'ן - בקעה המשתרעת במוצא נחל חביבה מהשומרון, בין הכפר עתיל במזרח לקו מגל-ימה במערב. בכפר איבת'ן שוכנת ח'רבת איבת'ן. כיום רוב שטחה מכוסה בבתי הכפר. באוקטובר 2000 נערכה חפירת הצלה באתר לאחר שנפגעו שרידים עתיקים בעת עבודות בנייה בסמוך למקום. החפירה הארכיאולוגית מצאה שני קירות הניצבים זה לזה, הממצאים מתוארכים ברובם לתקופה ההלניסטית ובהם נר וכלי בישול. ממצאים בודדים תוארכו לתקופה הרומית והביזנטית. באפריל 2010 נערכה חפירה בדיקה ליד הח'רבה עצמה, בתוך כרם זיתים. החפירה גילתה תשתית של דרך רומית יחד עם כלי בישול מהתקופה הרומית הקדומה (המאה ה-1 לספירה). ביולי 2015 נמצאה קטע מסמטה השייכת לכפר מהתקופה הרומית הקדומה. בנוסף נמצאו שרידי חרסים המתוארכים לשלהי התקופה ההלניסטית. בינואר 2018 התגלה שריד של קיר שהיווה חלק מדרך רומית, ולידו נמצאו חרסים נוספים מהמאות ה-2 וה-3 לספירה. ביישוב שני בתי ספר יסודיים: "ביר אלסיכה" ו"אלנבראס", כמו כן ישנה חטיבת ביניים אחת, "אלנהדה" ובית ספר תיכון אחד, "תיכון חקלאי ימה". בית הספר התיכון הוא בית הספר החקלאי השני במגזר הערבי (בנוסף לבית הספר החקלאי בכפר ראמה שבגליל). בית הספר התיכון נחשב לאחד מבתי הספר המובילים במגזר הערבי, עם אחוזי זכאות לבגרות גבוהים במגוון תחומי התמחויות. הוא הוקם בתחילת שנות השבעים של המאה הקודמתתבנית:דרוש הבהרה ובמשך שנים רבות פקדו אותו תלמידים מכל רחבי איזור המשולש. בשנים האחרונות רוב תלמידי בית הספר הם תושבי זמר. בשנת הלימודים 2019--2020 הועברה חטיבת הביניים "אלנהדה", לתוך מבנה חדש שנבנה בתוך תחומי בית הספר התיכון "חקלאי ימה". המשולש קו התפר גדר ההפרדה כפר ימה פרופיל זמר נכון לשנת 2020 באתר הלמ"ס מיכאל יעקובסון: סיבוב בשיכונים שבנה משרד השיכון לאוכלוסייה ערבית בכפר ימה, באתר 'חלון אחורי', 31 בינואר 2018 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. לטבלת הדירוג המלא. מאזן מפוני מלחמת חרבות ברזל: מספר מפונים שנקלטו במועצה המקומית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 Roy Marom, RAF Ein Shemer: A Forgotten Case of Jewish and Arab Work in a British Army Camp in Palestine during the Second World War, War & Society 39, 2020-07-02, עמ' 189–209 doi: 10.1080/07292473.2020.1786889 בג"ץ 6814/09 עמאד אבו חבלה נ' שר הפנים, ניתן ב־22 במרץ 2010 פרופיל זמר באתר הלמ"ס מוחמד אבו פנה (23/01/2006), אבת'ן, גיליון 118 לשנת 2006, חדשות ארכאולוגיות, רשות העתיקות דוראר מסארווה (07/09/2011), אבת'ן (צפון) (ב'), גיליון 123 לשנת 2011, חדשות ארכיאולוגיות, רשות העתיקות דוראר מסארווה (31/03/2016), אבת'ן, גיליון 128 לשנת 2016, חדשות ארכאולוגיות, רשות העתיקות דוראר מסארווה (19/06/2019), אבת'ן, גיליון 131 לשנת 2019, חדשות ארכיאולוגיות, רשות העתיקות מדינת ישראל , משרד החינוך מינהל תקשוב ומערכות מידע, (כמעט) הכול על מוסדות חינוך, באתר מדינת ישראל , משרד החינוך מינהל תקשוב ומערכות מידע, ‏19/01/2020 מדינת ישראל, משרד החינוך, (כמעט) הכול אודות מוסדות החינוך, באתר מדינת ישראל, משרד החינוך מינהל תקשוב ומערכות מידע, ‏19/01/2020 מדינת ישראל, משרד החינוך, (כמעט) הכול אודות מוסדות חינוך, באתר משרד החינוך,מינהל תקשוב ומערכות מידע, ‏19/01/2020 מדינת ישראל, משרד החינוך מינהל תקשוב ומערכות מידע, (כמעט) הכול אודות מוסדות חינוך, באתר מדינת ישראל, משרד החינוך מינהל תקשוב ומערכות מידע, ‏19/01/2020